stanford-oval/wikipedia huggingface dataset:
Parhaat (Kapteeni Ä-ni)
Muusikot levyllä

Jukka Poika: laulu, rytmi, nokkahuilu
Nopsajalka: rytmit, räpit
Bommitommi: tuotanto
Ässämix: raaputukset (5, 9, 10, 12)
Didier: raaputukset (4)
Hopee & Chydejäbä: räpit (13)
Juniori Reino: bongot (12)
Sandra, Taina ja Tommi: kuoro (3, 10, 16)
Sandra: taustalaulu (6)
Pauno

Pauno on suomalainen miehen etunimi. Se voi olla muunnos nimestä Paunus, joka on lyhentymä Urbanuksesta. Suomen ortodoksinen kalenteri viittaa Paunon kohdalla Panteleimoniin, johon sillä ei kuitenkaan ole yhteyttä muuten kuin parin yhteisen kirjaimen osalta.
Tunnettuja Paunoja

Pauno Kymäläinen (s. 1949), jalkapalloilija ja valmentaja
Pauno Pohjolainen (s. 1949), kuvataiteilija.
Pantteri-patsas

Pantteri-patsas on Korisliigan kiertopalkinto, jonka saa pudotuspelien voittajajoukkue eli Suomen mestari.
Historia

Pantteri-patsas jaettiin ensimmäisen kerran vuonna 1962. Patsaan oli hankkinut Pantterien puheenjohtaja Lasse Merikukka, joka toi patsaan Kreikasta. Vuonna 2000 patsaaseen asennettiin uusi jykevämpi alusta. Lisäksi Pantteri-patsaan häntää on jouduttu korjaamaan useaan kertaan.
Nokia X3-02

| Nokia X3-02 Touch and Type |
| --- | --- |

Valmistaja:  Nokia
Julkaistu:  elokuu 2010 (myyntiin syyskuussa 2010)
Käyttöverkot:  GSM 850/900/1800/1900, WCDMA 850/900/1900/2100
Mitat:  106 × 48 × 10 mm
Paino:  78 g
Näyttö:  2,4" TFT-nestekidenäyttö, resistiivinen kosketusnäyttö
Näytön kuvatarkkuus:  240 × 320 pikseliä
Värien lukumäärä:  262 144
Muisti:  sisäistä muistia 50 Mt, RAM-muistia 64 Mt, MicroSD-muistikorttipaikka (tuki maks. 16 Gt korteille)
Kamera:  5 megapikseliä (1 944 × 2 592) 4× zoomilla, itselaukaisimella ja VGA-videokuvauksella (640 × 480, 18 kuvaa sekunnissa, 4× zoom)
Radio:  on
Musiikkisoitin:  MP3/WMA/AAC/WAV
Valmiusaika:  GSM 430 h, 3G 390 h
Puheaika:  2G noin 5 h, 3G noin 3 ½ h
Käyttöjärjestelmä:  Series 40
Tiedonsiirto:  WLAN IEEE 802.11 b/g/n, Bluetooth 2.1 +EDR, GPRS luokka 10(32-48 kbps), EGPRS, EDGE luokka 10 (maks. 236,8 kbps), HSDPA Cat9 (10,2 Mbps), HSUPA Cat5 (2 Mbps)
Liitännät:  3,5 mm audioliitäntä, 2 mm latausliitäntä, MicroUSB 2.0-liitäntä
Muuta:  kosketusnäyttö ja numeronäppäimistö
Infobox OKVirheellinen NIMI-arvo: 
Nokia X3-02 Touch and Type on elokuussa 2010 julkaistu ja syyskuussa 2010 myyntiin tullut matkapuhelinvalmistaja Nokian valmistama kosketusnäytöllä ja numeronäppäimistöllä varustettu matkapuhelin.
Tietoja > Virranhallinta

860 mAh BL-4S-akku
Tietoja > Sovellukset

Nokia Kauppa
Java MIDP 2.1
Tietoja > Sähköposti

Nokia Messaging 3.0
Tuetut sähköpostiprotokollat: SMTP, IMAP4 ja POP3
Tietoja > Selain

WAP 2.0
HTML- XHTML- ja TCP/IP-tuet
FlashLite versio 3.0
Tietoja > Muuta

Värivaihtoehdot: sininen, asemetalli, valkoinen, pinkki ja violetti
Aiheesta muualla

Käyttöohjeet (Arkistoitu – Internet Archive)
Nokia X3-02 - Tuki
Palolampi (Haapajärvi)

| Palolampi |
| --- | --- |
Valtiot:  Suomi
Maakunnat:  Pohjois-Pohjanmaa
Kunnat:  Haapajärvi
Koordinaatit:  63°37′11″N, 25°16′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  suo-oja 
Järvinumero:  14.482.1.010
Mittaustietoja
Pinnankorkeus:  136,1 m  
Pituus:  250 m  
Leveys:  180 m  
Rantaviiva:  0,7 km  
Pinta-ala:  3,116 ha  
Tilavuus:  0.000030 km³ 
Keskisyvyys:  0,97 m  
Suurin syvyys:  5,2 m  
Saaria:  ei saaria 
 fiPalolampi 
Palolampi  on Pohjois-Pohjanmaalla Haapajärvellä  Iivarinperän lähellä sijaitseva lampi.
Maantietoa

Lampi on 250 metriä pitkä, 180 metriä leveä, ja sen pinta-ala on 3,1 hehtaaria. Lammella ei ole kartan mukaan saaria. Lammen tilavuudeksi on saatu 30 300 kuutiometriä. Sen keskisyvyys on 1,0 metriä ja suurin syvyys on 5,2 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Muurasjärven alueeseen (14.482) se kuuluu. Lammen vedenpinnan korkeus on 136,1 metriä mpy.
Pahkalammi (Mänttä-Vilppula)

| Pahkalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°13′57″N, 24°15′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vehkajärven valuma-alue (35.49)
Laskuoja:  oja Jokijärvenojaan 
Järvinumero:  35.493.1.014
Mittaustietoja
Pinnankorkeus:  157,3 m  
Rantaviiva:  0,737 km  
Pinta-ala:  2,543 ha  
Saaria:  ei saaria 
 fiPahkalammi 
Pahkalammi  on Pirkanmaalla Mänttä-Vilppulassa Ylä-Kolkin kylän lähellä sijaitseva lampi.
Maantietoa

Lammen pinta-ala on 2,5 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 750 metriä. Lammen pohjoispuolelta kulkee lakkautettu Haapamäki–Pori-rata.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Parannesjoen valuma-alueeseen (35.493) se kuuluu. Lammen vedenpinnan korkeus on 157,3 metriä mpy.
Paljärvi

| Paljärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°13′50″N, 25°45′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ruotsalaiseen 
Järvinumero:  14.144.1.001
Mittaustietoja
Pinnankorkeus:  82,6 m  
Pituus:  1,8 km  
Leveys:  830 m  
Rantaviiva:  6,045 km  
Pinta-ala:  67,02 ha  
Saaria:  ei saaria 
 fiPaljärvi 
Paljärvi  on Päijät-Hämeessä Asikkalassa Kotkaniemen kylän lähellä sijaitseva järvi.
Maantietoa

Järven pinta-ala on 67 hehtaaria, se on 1,8 kilometriä pitkä ja 850 metriä leveä. Järvellä ei ole kartan mukaan saaria.  Sen rantaviivan pituus on 6,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Paljärven valuma-alueeseen (14.144) se kuuluu. Järven vedenpinnan korkeus on 82,6 metriä mpy.
Panipatin piirikunta

Panipatin piirikunta (hindiksi पानीपत जिला, Pānīpata jilā, pandžabiksi ਪਾਣੀਪੱਤ ਜ਼ਿਲਾ, Pāṇīpatta zilā) on yksi Intian Haryanan osavaltion 21 piirikunnasta. Piirikunta rajautuu pohjoisesta Karnalin piirikuntaan, lännestä Jindin piirikuntaan, etelästä Sonipatin piirikuntaan ja idästä Uttar Pradeshiin.
Piirikunnassa oli vuoden 2011 väestönlaskennassa 1 205 437 asukasta.
Paul Brason

Paul Brason (s. 1952) on brittiläinen taidemaalari. Hän opiskeli Camberwell College of Artissa. Hän on tunnettu varsinkin muotokuvataiteilijana, ja hänen töitään on ollut yhteis- ja yksityisnäyttelyissä National Portrait Galleryssa, the Royal Collection at Windsor Castlessa, the National Gallery of Scotlandissa, Goodwood Housessa, Eton College and the Bodleian Libraryssa, samoin monessa Cambrigden ja Oxfordin collegessa. Hänen malleinaan ovat olleet mm. prinssi Philip, HRH prinssi Michael of Kent, the Dukes of Westminster and Richmond, Sir Roy Strong, Sir Hugh Casson and Sir Michael Tippett: Lords Leverhulme, Wilson, Morris ja monta muuta. Brason voitti 1998 Ondaatje Award for portraituren. Tämän jälkeen hän on asettanut töitään vakituisesti esiin National Portrait Galleryyn, The Royal Academy Summer Exhibitioniin ja the Royal Society of Portrait Paintersiin. Hän elää ja työskentelee studiossaan Bathissa.
Paljukanlampi

| Paljukanlampi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°28′14″N, 24°58′18″E
Vesistöalue ja valuma-alueen tietoja
Laskujoki:  Paljukanlammenoja 
Järvinumero:  67.983.1.002
Mittaustietoja
Pinnankorkeus:  179,9 m  
Rantaviiva:  1,607 km  
Pinta-ala:  9,405 ha  
Saaria:  ei saaria 
 fiPaljukanlampi 
Paljukanlampi  on Lapissa Ylitorniolla Meltosjärven kylän lähellä ja aapasoiden suojelualueella sijaitseva järvi.
Maantietoa

Järven pinta-ala on 9,4 hehtaaria, se on 600 metriä pitkä ja 250 metriä leveä. Se sijaitsee soidensuojelualueen kosteikkojen laidalla Mustivaaran länsirintellä. Järvellä ei ole kartan mukaan saaria. Sen rantaviivan pituus on 1,6 kilometriä ja sen rannat ovat rinteitä lukuun ottamatta suota.
Luontoarvoja

Järvi sisältyy Mustiaapa–Kaattasjärven (6,1 km², FI1301301) Natura 2000- ohjelman aapasoiden suojeluohjelmaan. Järven ympäristö on suota ja sen itäpuolella sijaitsee laaja kosteikko Mustiaapa, jonka laidalla sijaitsevat myös Mustiriipi ja Matalajärvi.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Meltosjoen valuma-alueella (67.98), jonka Kiimajoen–Mustijoen valuma-alueeseen (67.983) se kuuluu. Järven vedenpinnan korkeus on 179,9 metriä mpy. Järven pohjoisrannasta lähtee laskuoja Paljukanlammenoja, joka laskee 1,7 kilometrin päässä Mustiriipiin. Paljukanlammenojalle tulee pudotusta 6,5 metriä. Mustiriipin laskuoja Mustijoki yhtyy alempana Meltosjokeen, joka laskee Isoon Meltosjärveen.
Noormarkun käsityöt

Noormarkun Käsityöt oli vuosina 1961–1976 Noormarkussa toiminut taidekäsityöyritys. Yrityksen perustivat Maire Gullichsen ja Bertel Gardberg. Noormarkun Käsitöiden tarkoituksena oli tuottaa laadukkaita käsityötuotteita pääasiassa Artekin myyntiin ja samalla työllistää noormarkkulaisia käsityöläisiä. Yritys valmisti erilaisia pienesineitä puusta, huonekaluja, takorautatuotteita ja tekstiilejä.
Noormarkun Käsitöiden vaiheet

Noormarkun Käsitöiden ensimmäiset valmistamat tuotteet olivat sorvattuja puuesineitä, joita suunnittelivat lasimuotoilijana tunnettu Nanny Still, hopeaseppä Bertel Gardberg sekä hopeaseppä Birgitta Bergh. Yrityksellä ei aluksi ollut omia toimitiloja, vaan paikalliset puusepät valmistivat tuotteita kotonaan ja hankkivat tarvitsemansa materiaalitkin itse. Vähitellen koriste-esineiden valmistus laajeni, ja vuonna 1963 yritys vuokrasi omat toimitilat A. Ahlström Oy:n ruukin vanhasta pajarakennuksesta. Samalla käyttöön saatiin ruukin vanhoja koneita sekä maalaamo.
Vuonna 1965 Bertel Gardberg jätti yrityksen muuttaessaan Irlantiin, ja Maire Gullichsen otti vetovastuun yrityksestä kokonaan itselleen. Samana vuonna Noormarkun Käsitöiden toiminta laajeni huonekalujen valmistukseen. Huonekaluja valmistettiin muun muassa Kristian Gullichsenin, Ben af Schulténin, Maija Heikinheimon, Anna-Maija Jaatisen ja Aino Aallon suunnittelemien mallien mukaan. Rabbe Wreden suunnittelemia metallitaoksiakin valmistettiin muutaman vuoden ajan alkaen vuodesta 1967, ja vuonna 1968 tuotantoon otettiin vielä mattokutomotuotteet. Tekstiilit osoittautuivat yrityksen menestyksekkäimmäksi tuotteeksi, ja kutomon toiminta jatkuikin Noormarkun Käsitöiden tarun loppuun saakka. Tekstiilitaiteilija Elisabeth Gripenberg toimi kudonnaisten suunnittelijana ja pitkän aikaa myös yrityksen työnjohtajana.
Noormarkun Käsityöt -yrityksen tärkeimpinä asiakkaina Artekin jälleenmyynnin lisäksi olivat Ahlströmin suku ja A. Ahlström Osakeyhtiö. Tuotteilla oli oma pysyvä myyntinäyttely Noormarkussa Uotilla, ja Noormarkun Käsitöiden tuotteita myytiin myös useissa jälleenmyyntipaikossa sekä Suomessa että ulkomailla. Tunnetuimpia jälleenmyyjiä ulkomailla olivat esimerkiksi tavaratalo Bloomingdale’s Lontoossa ja Galeries Lafayette Pariisissa, minkä pääsunnittelijana Gardberg toimi aikoinaan . Jälleenmyyntiä tehtiin Euroopan ulkopuolellekin aina Yhdysvaltoihin ja jopa Aasiaan saakka. Ulkomaille löytyi jälleenmyyntikanavia erilaisten kansainvälisten näyttelyjen kautta, esimerkiksi Kööpenhaminan huonekalumessuilla Noormarkun Käsityöt esitteli tuotteitaan kolmesti; 1967, 1968 ja 1970.  Vaikka Noormarkun Käsityöt pystyi hyödyntämään Gullichsenin ja Gardbergin suhdeverkostoja ja myi tavaraa ulkomaillekin usealle jälleenmyyjälle, yrityksen toiminta oli tappiollista koko olemassaolonsa ajan. Korjausliikkeinä kokeiltiin esimerkiksi yritysmuodon vaihtamista ja henkilökunnan vähentämistä, mutta Noormarkun Käsityöt tuli päätökseensä 31. joulukuuta 1976.
Noormarkun Käsitöiden valmistamat tuotteet > Puuesineet

Noormarkun Käsityöt valmisti puuesineitä aluksi pääasiassa ulkomaisista jalopuulajeista kuten teakista ja oliivipuusta. 1965 huonekaluvalmistuksen alettua siirryttiin pienesineissäkin enemmän kotimaisiin, edullisempiin puulajeihin kuten koivuun, leppään ja mäntyyn. Valmistetut esineet olivat pääosin käyttöesineitä ja tarpeellista arkitavaraa, kuten tarjottimia, kulhoja, salaatinottimia, jääpalastioita, leikkuulautoja ja muita erilaisia keittiö- ja säilytysastioita. Tunnetuimpia Noormarkun Käsitöiden valmistamia puuesineitä ovat Nanny Stillin koristeelliset kynttilänjalat ja -kruunut ja Bertel Gardbergin erilaiset leikkuulaudat ja tarjottimet.
Noormarkun Käsitöiden valmistamat tuotteet > Huonekalut

Klassikkona tunnettu Safari-tuoli, jota on valmistettu useiden eri valmistajien toimesta hieman eri versioina, kuului Noormarkun Käsitöiden tuotteisiin. Muita jo aikaisemmin muualla tuotannossa olleita huonekalumalleja olivat Aino Aallon suunnittelema terassipöytä ja Maija Heikinheimon suunnittelemat telttatuoli sekä Maija-palli. Ben af Schultén suunnitteli muutamia erilaisia lastensänkyjä ja edelleen Artekin tuotevalikoimaan kuuluvan syöttötuoli Benin. Artek valmistaa edelleen myös Anna-Maija Jaatisen pystynaulakkoa, jonka hän suunnitteli alun perin Taideteollisen korkeakoulun oppilastyönä vuonna 1964. Malli saatiin Noormarkkuun hieman myöhemmin. Birgitta Berghin suunnittelemiin tuotteisiin lukeutui pienesineiden lisäksi lastenjakkara. Tärkeimmäksi Noormarkun Käsitöiden huonekalutuotteeksi nousi vuodesta 1968 alkaen valmistettu Kristian Gullichsen suunnittelema koivuvanerinen Vanikka-sarja. Gullichsenin suunnittelemia tuotteita olivat myös Tupa-tuolit, joiden istuinosa oli joko puinen tai verhoiltu nahalla tai markiisikankaalla. Yhteistä Noormarkun Käsitöiden valmistamille huonekaluille oli sorvattujen osien ja kotimaisten puulajien käyttö. Huonekalut pyrittiin myös suunnittelemaan mahdollisimman helposti kuljetettaviksi ja koottaviksi. Huonekalu- ja puuverstas myytiin kokonaan Artekin hallintaan vuonna 1974, jolloin pienesineiden valmistus pääosin loppui ja Artek oy ab Norrcraft -nimellä valmistettiin vain muutamia huonekalumalleja.
Noormarkun Käsitöiden valmistamat tuotteet > Takorautatuotteet

Noormarkun Käsitöiden tuotevalikoimaan lisättiin vuonna 1967 taonnaiset, joita suunnitteli ja aluksi takoikin Rabbe Wrede. Jonkin ajan kuluttua takominen siirtyi noormarkkulaiselle sepälle Pentti Laineelle. Noormarkussa valmistettuja taonnaisia olivat muun muassa erilaiset grilli- ja takkavälineet sekä kynttiläkruunut ja -lampetit. Taonnaisten valmistus kesti vain muutamia vuosia.
Noormarkun Käsitöiden valmistamat tuotteet > Kudonnaiset

Tekstiilejä valmistettiin Noormarkussa vuodesta 1968 alkaen, ja lähes kaikki kutomon tuotteet myytiin sitä mukaa, kun ne valmistuivat. Tekstiilejä suunnitteli pääasiassa Elisabeth Gripenberg, mutta muutamia tekstiilitaiteilija Alice Rosenlewinkin suunnittelemia malleja valmistettiin . Kudonnaisten materiaalina käytettiin paljolti Porin Puuvillatehtaan jäännöserien räsyjä. Kutomolla valmistettiin voimakkaan värisiä räsymattoja, poppanoita, poppanatekniikalla kudottuja tabletteja, kaitaliinoja sekä monikäyttöisiä suuria liinoja. Erikoistuotteena Noormarkun Käsityöt valmisti valkoisia kylpyhuoneen mattoja, joissa pohja muistutti räsymattoa ja pinta muodostui valkoisesta puuvillalangasta tehdyistä hapsuista. Viimeisinä vuosina kutomossa valmistettiin myös kasseja ja hameita peite- ja pöytäliinakankaasta, jossa räsymateriaali oli vastaavaa kuin matoissa, mutta ohuemmaksi leikattua. Noormarkun Käsitöiden toiminta keskittyi pelkästään tekstiilien valmistukseen vuonna 1974, kun puu- ja huonekaluverstas siirtyi Artekin alaisuuteen. Noormarkun Käsityöt ja kutomo toimi vuoden 1976 loppuun saakka, ja kutomon toiminta siirtyi Satakunnan Kotiteollisuusyhdistyksen vastuulle heti alkuvuodesta 1977.
Aiheesta muualla

Grahn, Maarit. Perheyhtiö ja paikallisuus – A. Ahlström Osakeyhtiön historian perintö Noormarkussa. Turun yliopisto 2014.
Nani Roma

| Nani Roma |
| --- | --- |
 Roma vuonna 2016.
Henkilötiedot
Syntynyt: 17. helmikuuta 1972 (ikä 52) Folgueroles, Barcelona
Kansalaisuus:  Espanja
Moottoriurheilija
Dakar-ralli
Esikoiskausi:  1996
Nykyinen talli:  Borgward
Mestaruudet
2004, 2014:  Dakar-ralli
Aiheesta muualla
www.naniroma.com
Joan ”Nani” Roma Cararach (s. 17. helmikuuta 1972 Folgueroles, Barcelona) on espanjalainen erämaa- ja aavikkorallikuljettaja. Hän on voittanut Dakar-rallin kahdesti ensin moottoripyörällä 2004 ja myöhemmin 2014 autolla.
Kilpaura > Enduro (1991–2004)

Roma ajoi ensimmäisen kerran 19-vuotiaana Espanjan erämaarallin nuorten mestaruussarjassa sijoittuen toiseksi. Hän ajoi heti seuraavana vuonna viidenneksi erämaarallin EM-sarjan 125-kuutioissa.
Roma ajoi seuraavaksi 21-vuotiaana neljänneksi Espanjan erämaarallin aikuisten mestaruussarjassa ja saavutti kolmannen sijan International Six Days Endurossa.
Hän voitti ensimmäisen erämaarallin Euroopan mestaruuden 1994 Husqvarna 250:llä, sekä International Six Days Enduron. Roma ajoi vielä neljänneksi Espanjan erämaarallin mestaruussarjassa.
Kilpaura > Enduro (1991–2004) > Ensimmäinen Dakar-ralli (1996)

Roma sijoittui sittemmin toiseksi Espanjan 4T erämaarallin mestaruussarjassa 1995 ja kolmanneksi International Six Days Endurossa. Roma osallistui joulukuussa 1995 ensimmäistä kertaa vuoden 1996 Dakar-ralliin KTM:llä, mutta joutui keskeyttämään. Kilpailun jälkeen Roma ajoi kolmanneksi Espanjan 4T erämaarallin mestaruussarjassa ja toiseksi 4T erämaarallin maailmanmestaruussarjassa.
Hän osallistui toisen kerran Dakar-ralliin 1997 KTM:llä, mutta keskeytti toistamiseen. Sen sijaan Roma onnistui voittamaan Espanjan erämaarallin mestaruussarjan ja Raids Espanjan mestaruussarjan.
Roma ajoi hieman menestyneemmin 1998 Dakar-rallissa KTM:llä voitettuaan muun muassa yhden erikoiskokeen. Hän johti rallia toisella ja kolmannella erikoiskokeella. Menettettyään johtoasemansa hän palasi takaisin kärkeen viidennellä ja kuudennella erikoiskokeella. Roma lopulta putosi kolmanneksi seitsemännellä erikoiskokeella ja nousi hetkellisesti toiseksi kahdeksannella erikoiskokeella, kunnes keskeytti rallin.[lähde? ]
Roma jatkoi KTM:llä myös 1999 Dakar-rallissa, jossa hän aloitti jälleen vakuuttavasti ajaen ensimmäisellä erikoiskokeella kolmanneksi. Hän siirtyi rallin johtoon ajettuaan toisella erikoiskokeella toiseksi ja piti johtonsa myös kolmannella erikoiskokeella voitettuaan sen. Roma kuitenkin keskeytti neljännen kerran peräkkäin Dakar-rallin. Hän ajoi menestyneemmin neljä muuta erämaarallia voittaen International Six Days Enduron, Baja Aragónin ja Baja Italian, kun taas sijoittui toiseksi Egyptin ja Dubain erämaaralleissa.[lähde? ]
Uudelle vuosituhannelle tultaessa Roma ajoi ensimmäistä kertaa maaliin vuoden 2000 Dakar-rallissa ollen seitsemästoista. Hän voitti neljä erikoiskoetta, kolmannen, neljännen, kahdennentoista ja viimeisen kolmannentoista. Roma johti rallia toisesta erikoiskokeesta lähtien aina yhdeksänteen saakka, kunnes hän putosi tämän jälkeen kauas kärjestä moottoririkon vuoksi. Roma ajoi myös kolmanneksi International Six Days Endurossa[lähde? ].
Kilpaura > Enduro (1991–2004) > Siirto BMW:lle (2001)

Roma siirtyi vuodeksi 2001 edellisvuoden Dakar-rallin voittajatalliin BMW:lle. Roma onnistui voittamaan kolme erikoiskoetta, ensimmäisen, kuudennen ja kahdeksannen. Hän kilpaili voitosta ensimmäisestä erikoiskokeesta lähtien pudottua kärkipaikalta toiseksi toisella erikoiskokeella ja lopulta kolmanneksi neljännellä erikoiskokeella. Roma menetti kolmospaikkansa Kari Tiaiselle viidennellä erikoiskokeella, kunnes nousi kolmospaikalle kuudennella erikoiskokeella, kun sitä vastoin Tiainen nousi toiseksi. Roma nousi hetkellisesti rallin toiseksi kahdeksannella ja putosi yhdeksännellä kolmanneksi. Roma lopulta keskeytti seuraavalla erikoiskokeella. Dakarin jälkeen Roma ajoi vielä kolmanneksi International Six Days Endurossa ja toiseksi Baja Aragónissa.
Kilpaura > Enduro (1991–2004) > Paluu KTM:lle ja Dakar-rallin voitto (2002–2004)

BMW:n vetäydyttyä Dakar-rallista Roma palasi takaisin KTM:lle vuoden 2002 Dakar-ralliin. Hän onnistui voittamaan rallin aikana yhden erikoiskokeen, joka tapahtui neljännellä erikoiskokeella. Roma aloitti rallin ajamalla ensimmäisellä erikoiskokeella kolmanneksi heti Kari Tiaisen jälkeen ja nousi lopulta jaetulle ykkössijalle yhdessä Cyril Despresin kanssa toisen erikoiskokeen jälkeen. Voitettuaan neljännen erikoiskokeen Roma johti rallia, kunnes viidennessä putosi kolmanneksi, kun Kari Tiainen otti johtopaikan. Roma nousi takaisin ykköspaikalle kuudennella erikoiskokeella ajettuaan erikoiskokeen toiseksi. Hän piti johtonsa myös seitsemännellä erikoiskokeella, kunnes ajoi kahdeksannesta erikoiskokeesta lähtien toisena käyden hetkellisesti kolmantena yhdeksännellä erikoiskokeella. Roma lopulta keskeytti kolmanneksi viimeisellä erikoiskokeella. Hän voitti Dakarin jälkeen Tunisian rallin ja Baja Aragónin.
Roma koki lähes saman kohtalon myös 2003 Dakar-rallissa, jossa hän jatkoi KTM:llä. Hän voitti yhden erikoiskokeen, joka tapahtui neljännellä erikoiskokeella. Roma nousi voitolla kokonaisrallin kolmanneksi, jossa hän ajoi aina kahdeksanteen erikoiskokeeseen saakka, kunnes hän joutui keskeyttämään tekniseen vikaan. Roma osallistui rallin jälkeen Tout Terrain ralli cup sarjaan, jossa hän sijoittui kokonaispisteissä kolmanneksi. Roma sijoittui Tunisiassa ja Marokossa kolmanneksi, kun hän puolestaan voitti Egyptin ja Sardinian rallit.
Lopulta vuoden 2004 Dakar-rallissa Roma otti ensimmäisen Dakar voiton Repsol KTM:llä, jossa hänen tallikaverinaan olivat Marc Coma ja Isidre Esteve. Hän voitti kaksi erikoiskoetta kuudennen ja kahdeksannen. Roma aloitti rallin kolmantena, mutta putosi hyvin pian pois kärjen vauhdista. Sitä vastoin hänen tallikaveri Esteve johti rallia kuuden erikoiskokeen jälkeen. Roma onnistui nousemaan toiseksi viidenneellä erikoiskokeella ja säilytti paikkansa myös seitsemännellä erikoiskokeella. Lopulta kahdeksannella erikoiskokeella Roma siirtyi ensimmäistä kertaa johtoon ja piti asemansa rallin loppuun saakka. Hän voitti 12 minuutin erolla toiseksi tulleeseen Richard Sainctiin. Roma ajoi vielä Sardinian rallissa toiseksi, kunnes päätti siirtyä kilpailemaan erämaarallissa autoilla.